Idin-Daganas

Idin-Daganas (, Di-din-Dda-gan) – Isino karalius, valdęs 1974–1954 m. pr. m. e. (pagal vidurinę chronologiją); tai trečiasis Isino dinastijos valdovas. Sostą paveldėjo iš tėvo Šu-ilišu.Leick, Gwendolyn (2002). Who’s Who in the Ancient Near East. Routledge, p. 76. ISBN 9781134787951. Kaip ir pastarasis, titulavosi „Šumero ir Akado karaliumi“.

Teigiama, kad Idin-Dagano valdymo laikotarpiui būdingas politinis stabilumas, Babilonijoje tuo metu vyravo taika. Išlikusiuose metų varduose kalbama apie įvairius kulto reikalus.

Išlikę keletas karaliaujant Idin-Daganui sukurtų literatūrinių kompozicijų, viena iš jų – himnas deivei Ninisinai. Šiame kūrinyje aprašoma Naujųjų metų šventė, kurios kulminacija – Idin-Dagano šventosios vedybos  su deive (hierogamija). Be to, aptikta šešiakampė molinė prizmė, ant kurios įrašytas himnas Idin-Daganui (datuojama 1950 m. pr. m. e., saugoma Luvro muziejuje). Kūrinyje aprašoma valdovo išmintis ir galybė, kuriomis jį apdovanoję dievai.Hymn to Iddin-Dagan, arthistoryproject.com. Nuoroda tikrinta 2020-09-02.

Po Idin-Dagano mirties sostas atiteko jo sūnui Išme-Daganui.Lukáš Pecha. The Material and Ideological Base of the Old Babylonian State: History, Economy, and Politics. Rowman & Littlefield, 2018, p. 23.

 Šaltiniai 

Kategorija:Mesopotamijos valdovai